એકતરફ ઉદ્યોગોમાંથી નિકળતા કેમિકલ યુક્ત અને પ્રદુષિત પાણી ભાદર નદીમાં ભળતા આસપાસના ગામોમાં તેની અસરો જોવા મળી રહી છે. સરધારપુર ગામમાંથી પસાર થતી આજી નદીમાં કેમિકલ યુક્ત પાણી સાથે બરફ જેવા ફીણ જોવા મળ્યા હતા. આ પાણીનો ખેતરમાં ઉપયોગ કરવાથી પાકને નુકસાન થતું હોવાનું ખેડૂતો જણાવી રહ્યા છે. તેમજ પીવા માટે ઉપયોગ કરવામાં આવતા લોકોને ચામડીના રોગો તેમજ કેન્સર સહિતની ગંભીર બિમારી થતી હોવાનું સામે આવ્યું છે. જેને લઈને લોકો પણ આ કેમિકલ યુક્ત પાણીથી ત્રસ્ત છે. તેમજ આ ક્લોઝર નોટિસ માત્ર નાટક હોવાનું ઉપરાંત અવારનવાર ક્લોઝર નોટિસ અપાયા બાદ કોઈ કાર્યવાહી કરવામાં આવતી ન હોવાનું લોકો જણાવી રહ્યા છે.